Επιθεωρητής Κάλαχαν (κινηματογραφική σειρά)

Ο Επιθεωρητής Κάλαχαν (Πρωτότυπος τίτλος: Dirty Harry) είναι μια αμερικανική σειρά ταινιών δράσης με τον Επιθεωρητή του τμήματος ανθρωποκτονιών του Σαν Φρανσίσκο Χάρι Κάλαχαν, που είναι διάσημος για τις ανορθόδοξες, βίαιες και αδίστακτες μεθόδους του εναντίον των εγκληματιών και των δολοφόνων που έχει αναλάβει να συλλάβει. Ταυτόχρονα, στον Κάλαχαν ανατίθεται να έχει μαζί του έναν συνεργάτη που συνήθως είτε σκοτώνεται είτε τραυματίζεται σοβαρά καθ' όλη τη διάρκεια της ταινίας. Ο ηθοποιός Κλιντ Ίστγουντ υποδύθηκε τον Χάρι Κάλαχαν και στις πέντε ταινίες της σειράς και ο ίδιος σκηνοθέτησε την τέταρτη.

Ταινίες
Ο Επιθεωρητής Κάλαχαν (1971)

Η πρώτη ταινία της σειράς με τίτλο: Ο Επιθεωρητής Κάλαχαν (Πρωτότυπος τίτλος: Dirty Harry) σκηνοθετήθηκε από τον Ντον Σίγκελ. Σε αυτήν την πρώτη ταινία ο Κάλαχαν καταδιώκει τον κατά συρροήν δολοφόνο Σκορπιό (ο χαρακτήρας βασίζεται μερικώς στον Ζόντιακ). Η εμβληματική απεικόνιση του Ίστγουντ για τον βιαίο, ανορθόδοξο ντετέκτιβ έθεσε το στυλ για ορισμένους από τους επόμενους ρόλους του, και η επιτυχία της ταινίας στο box-office οδήγησε στην παραγωγή τεσσάρων συνεχειών. Το μοτίβο του «αποξενωμένου μπάτσου» βρήκε μίμηση στη συνέχεια από διάφορες άλλες ταινίες. Στην αρχή της ταινίας, ο Κάλαχαν στριμώχνει έναν ληστή τραπεζών και λέει την διάσημη φράση:

'Ένα Μάγκνουμ 44 για τον Επιθεωρητή Κάλαχαν (1973)

Η δεύτερη ταινία της σειράς με τίτλο: 'Ένα Μάγκνουμ 44 για τον Επιθεωρητή Κάλαχαν (Πρωτότυπος τίτλος: Magnum Force) σκηνοθετήθηκε από τον Τεντ Ποστ. Το κύριο θέμα αυτής της ταινίας είναι η επαγρύπνηση της δικαιοσύνης και η πλοκή περιστρέφεται γύρω από μια ομάδα αστυνομικών που δολοφονούν εγκληματίες που έχουν αποφύγει την καταδίκη στο δικαστήριο. Παρά τον ενθουσιασμό του Κάλαχαν για τις μεθόδους που χρησιμοποιούν, δεν ανέχεται τη δολοφονία των κατηγορούμενων και αποφασίζει να σταματήσει τους δολοφόνους.

Σε αυτήν την ταινία, η διάσημη φράση του Κάλαχαν είναι: "'Ένας άνθρωπος πρέπει να γνωρίζει τα όρια του".

Ο Επιθεωρητής Κάλαχαν Ξαναχτυπά (1976)

Η τρίτη ταινία της σειράς με τίτλο: Ο Επιθεωρητής Κάλαχαν Ξαναχτυπά (Πρωτότυπος τίτλος: The Enforcer) σκηνοθετήθηκε από τον Τζέιμς Φάργκο. Σε αυτήν την ταινία, ο Κάλαχαν συνεργάζεται για πρώτη φορά με μια γυναίκα συνεργάτη χωρίς εμπειρία στο τμήμα ανθρωποκτωνιών, την αστυνομικό Κέιτ Μουρ, καθώς αναλαμβάνουν να εξαρθρώσουν μια τρομοκρατική ομάδα που αυτοαποκαλείται ως Λαϊκή Επαναστατική Ομάδα. Ο Κάλαχαν αντιτίθεται στην εισαγωγή άπειρων αξιωματικών στους κινδύνους της αστυνομικής δουλειάς, ανδρών ή γυναικών, και βλέπει το τμήμα ανθρωποκτονιών ως πολύ επικίνδυνο για την νέα του συνεργάτρια, η οποία εργαζόνταν μέχρι πρόσφατα στο τμήμα προσωπικού. Αν και η Μουρ ξεκινά υπερβολικά ενθουσιώδης, σύντομα αποδεικνύεται πολύτιμη για τον Κάλαχαν και ωριμάζει γρήγορα, κερδίζοντας τον σεβασμό του Κάλαχαν στην υπόθεση.

Ο Βρώμικος Χάρι (1983)

Η τέταρτη ταινία της σειράς με τίτλο: Ο Βρώμικος Χάρι (Πρωτότυπος τίτλος: Sudden Impact) σκηνοθετήθηκε από τον Κλιντ Ίστγουντ. Παρότι ο Κάλαχαν έχει μεγαλώσει ηλικιακά, παραμένει με τις ίδιες αρχές και αποστέλλεται σε μια μικρή πόλη του Σαν Φρανσίσκο για να εξιχνιάσει μια υπόθεση δολοφονίας, η οποία τον οδηγεί απευθείας σε ένα θύμα βιασμού που για να εκδικηθεί δολοφονεί τους ανθρώπους που της επιτέθηκαν σεξουαλικά. Η ταινία είναι αξιοσημείωτη για τη φράση του Κάλαχαν, "Εμπρός, φτιάξε τη μέρα μου".

Στοίχημα Θανάτου (1988)

Η πέμπτη ταινία της σειράς με τίτλο: Στοίχημα Θανάτου (Πρωτότυπος τίτλος:The Dead Pool) σκηνοθετήθηκε από τον Μπάντι Βαν Χόρν. Ο επιθεωρητής Κάλαχαν ερευνά το φόνο ενός καλλιτέχνη της ροκ και εμπλέκεται σε ένα θανάσιμο παιχνίδι: κάποιοι έχουν καταρτίσει λίστα θανάτου με ονόματα διασημοτήτων, ανάμεσα στα οποία φιγουράρει και το δικό του.

Μετά από αυτήν την ταινία, ο Ίστγουντ αποφάσισε να σταματήσει να υποδύεται τον χαρακτήρα του Βρώμικου Χάρι, καθώς πίστευε ότι η ηλικία του (58 το 1988) θα μετέτρεπε τον Κάλαχαν σε παρωδία.

Διανομή ρόλων
 Χαρακτήρες Ταινίες Ο επιθεωρητής Κάλαχαν Ένα Μάγκνουμ 44 για τον Επιθεωρητή Κάλαχαν Ο Επιθεωρητής Κάλαχαν Ξαναχτυπά Ο Βρώμικος Χάρι Στοίχημα Θανάτου 1971 1973 1976 1983 1988 Χάρι Κάλαχαν Κλιντ Ίστγουντ Φρανκ ΝτιΤζόρτζιο Τζον Μίτσαμ   Ο Δήμαρχος Τζον Βέρνον   Τζον Κρόφορντ   Αλ Μπρέσλερ Χάρι Γκουαρντίνο   Χάρι Γκουαρντίνο   Σκορπιός Άντριου Ρόμπινσον   Τσίκο Γκονζάλες Ρένι Σαντόνι   Ληστής τράπεζας Άλμπερτ Πόπγουελ   Νιλ Μπριγκς   Χαλ Χόλμπρουκ   Τσάρλι Μακόι   Μίτσελ Ράιαν   Τζον Ντέιβις   Ντέιβιντ Σόουλ   Ρεντ Αστραχάν   Κιπ Νίβεν   Μάικ Γκριμς   Ρόμπερτ Ούριχ   Φιλ Σουίτ   Τιμ Μάθεσον   Έρλινγκτον Σμιθ   Φέλτον Πέρι   Τζέι Τζέι Γουίλσον   Άλμπερτ Πόπγουελ   Κέιτ Μουρ   Tyne Daly   Μπόμπι Μάξγουελ   Ντεβέρεν Μπουκβάλτερ   Λάλο   Μάικλ Κάβανο   Καρλ   Ντικ Ντούροκ   Αμπντούλ   Κένεθ Μπόιντ   Μίκι   Τζόσλιν Τζόουνς   Πάτερ Τζον   Εμ. Τζ. Κέλι   Μπιγκ Εντ Μουσταφά   Άλμπερτ Πόπγουελ   Τζένιφερ Σπένσερ   Σόντρα Λοκ   Μικ   Πολ Ντρέικ   Ρέι Πέρκινς   Ώντρεϊ Νίναν   Λέστερ Τζένινγκς   Πατ Χινγκλ   Οράτιος Κινγκ   Άλμπερτ Πόπγουελ   Διοικητής Ντόνελλυ   Μάικλ Κιούρι Σαμάνθα Γουόλκερ   Πατρίσια Κλάρκσον Πήτερ Σουάν   Λίαμ Νίσον Αλ Κουάν   Έβαν Κιμ Χάρλαν Ροκ   Ντέιβιντ Χαντ Τζόνι Σκουάρες   Τζιμ Κάρεϊ

Υποδοχή

Κριτικές
 Έτος Ταινία Rotten Tomatoes Box office Προσαρμογή πληθωρισμού(από το 2019) 1971 Ο επιθεωρητής Κάλαχαν 89% $35,976,000 $196,886,800 1973 Ένα Μάγκνουμ 44 για τον Επιθεωρητή Κάλαχαν 72% $39,768,000 $202,884,200 1976 Ο Επιθεωρητής Κάλαχαν Ξαναχτυπά 68% $46,236,000 $196,014,600 1983 Ο Βρώμικος Χάρι 57% $67,642,693 $187,900,400 1988 Στοίχημα Θανάτου 55% $37,903,295 $83,276,600

Παραπομπές

Εξωτερικοί σύνδεσμοι
Dirty Harry filming locations
The Best Dirty Harry Movies from American Movie Classics

Κατηγορία:Σειρές ταινιών